stanford-oval/wikipedia huggingface dataset:
เขริกา โชติวิจิตร

| เอมษิกา โชติวิจิตร |
| --- | --- |
ชื่อเกิด: เขริกา โชติวิจิตร
รู้จักในชื่อ: จินนี่
เกิด: 18 มิถุนายน พ.ศ. 2535 (32 ปี) กรุงเทพมหานคร ประเทศไทย
แนวเพลง:  ป็อป  อาร์แอนด์บี 
อาชีพ:  นักร้อง  นักแสดง  นางแบบ  นักเปียโน 
ช่วงปี: พ.ศ. 2550–2556
ค่ายเพลง: กามิกาเซ่ (2550–2556)
อดีตสมาชิก:  ชิลลี่ไวท์ช็อค  สวีต ดี  เซเวนเดส์  เซเวนเดส์ 2 

เว็บไซต์: jinny-story.com
เอมษิกา โชติวิจิตร (ชื่อเดิม: เขริกา, ผุสชา, จินนรี; เกิด 18 มิถุนายน พ.ศ. 2535) ชื่อเล่น จินนี่ เป็นนักร้อง นักเปียโน และนางแบบชาวไทยเชื้อสายจีน อดีตสมาชิกเกิร์ลกรุป ชิลลี่ไวท์ช็อค และ สวีต ดี ต่อมาได้เป็นศิลปินเดี่ยวในค่ายกามิกาเซ่ ปัจจุบันได้ลาออกจากค่ายกามิกาเซ่เป็นที่เรียบร้อย
ประวัติ

จินนี่ ได้เข้าสังกัดกามิกาเซ่ตั้งแต่อายุ 14 ปี ในปี พ.ศ. 2550 กามิกาเซ่ได้เปิดตัวโปรเจกต์พิเศษ LIPZ Project ซึ่งประกอบไปด้วย หวาย ซิสก้า และ ชิลลี่ไวท์ช็อค  โดยเพลงที่ขับร้องโดย ชิลลี่ไวท์ช็อค ได้แก่เพลง  Chatsanova, Special Friend, เปลี่ยนเป็นพี่ชาย
ในปี พ.ศ. 2552 ได้เกิด project "Seven days" จินนี่ได้เข้าร่วมกับ 6 สาว ได้แก่ พรปวีณ์ นีระสิงห์, พิมประภา ตั้งประภาพร, ชรัฐฐา อิมราพร, ปัญญริสา เธียรประสิทธิ์, พัฑฒิดา วงศ์โฆษวรรณ และจามิล่า พันธ์พินิจ มารวมตัวกัน เปิดตัวซิงเกิลแรก เพลง "ภาวะโลก Luv" ต่อมา Seven days ได้ปล่อยเพลง Single ที่ 2 คือเพลง "จะมีสักวันที่เป็นของฉันไหม" แล้วในอัลบั้ม Seven days ทำให้จินนี่ได้มี Single เดี่ยวในอัลบั้ม ชื่อเพลงว่า คนขี้ลืม Feat. แจม, มิน, เฟย์, มีล่า และได้ไป Feat. เพลงเดี่ยวของอีก 4 สาวได้แก่เพลง รักแปลว่ารักหรือเปล่า ของเฟย์ ยิ่งใกล้กันยิ่งกลั้นใจ ของพิม อย่าเผลอนะ ของหวาย และเพลงคนใหม่ของฉัน ของมิน ในเพลงปิดอัลบั้มทุกคนได้รวมด้วยกันมีชื่อเพลงว่า "ไม่มีวันไหนไม่ใช่ของเธอ"
ต่อมาในปี พ.ศ. 2553 กามิกาเซ่ได้เปิดตัวเกิร์ลกรุ๊ปวงใหม่ที่สุด ในนามว่า สวีต ดี เปิดตัวด้วยเพลง "ห้าม (Stop it)" เพลงหวาน ๆ ด้วยท่า Lucky โดย"สวีต ดี" เปิดตัวครั้งแรกใน "Kamikaze Wave Concert" ในวันเสาร์ที่ 26 มิถุนายน พ.ศ. 2553 ณ อินดอร์สเตเดี้ยม หัวหมาก และในเดือนสิงหาคมปีเดียวกัน ได้ปล่อยซิงเกิลเพลงที่สองตามมา คือเพลง "ฉากเรียกน้ำตา (Sad Scene)" และได้ปล่อยมิวสิกวิดีโอตามมา โดยเพลงนี้เคยขึ้นอันดับ 1 ของชาร์ตวิทยุทั่วประเทศ และต่อมาปลายเดือนพฤศจิกายนปีเดียวกัน ได้ปล่อยเพลงซิงเกิลที่ 3 "พลิกล็อกที่หัวใจ (Unexpected)" ตามออกมา และได้ปล่อยมิวสิกวิดีโอในต้นเดือนธันวาคม ต่อมาพิมกับมิน ได้ขอถอนตัวจากการเป็นศิลปิน เพื่อไปทุ่มเทให้กับการเรียนได้อย่างเต็มที่ ทำให้จินนี่เป็นศิลปินเดี่ยวในค่ายกามิกาเซ่
แล้วในปี พ.ศ. 2555 ค่ายกามิกาเซ่ ได้ปล่อยโปรเจกต์พิเศษอีกโปรเจกต์ซึ่งเกิดจากกระแส เซเวนเดส์รุ่นแรกโดยจินนี่ ได้ร่วมกับสมาชิกใหม่อีก  6  คนประกอบไปด้วย มด จาก โฟร์-มด, เนย จาก  เนโกะ จัมพ์, โบว์ จาก คิส มี ไฟฟ์, แบม จาก คิส มี ไฟฟ์, ป๊อปปี้ จาก ทรี.ทู.วัน และบูม จาก เอบี ควีน โดยเปิดตัวเพลงแรกชื่อว่า "Angry Boo"
และสุดท้ายในปี พ.ศ. 2556 จินนี่ ได้ตัดสินใจลาออกจากสังกัดกามิกาเซ่เป็นที่เรียบร้อย แต่ก่อนจะตัดสินใจลาออกนั้น ได้กำลังจะปล่อยซิงเกิลเดี่ยวครั้งแรกอย่างเต็มรูปแบบในชื่อเพลง "รักไม่ต้องการคำตอบ" ในอัลบั้มเดี่ยวครั้งแรกของจินนี่คืออัลบั้ม Little love, Little girl แต่ได้ถูกยกเลิกไป
อนึ่ง เพลง อย่าคิดมาก (Don't Worry) เป็นซิงเกิลเดี่ยวของจินนี่ ที่ได้ยุติการทำงานเพลงของสวีต ดี แต่จินนี่ได้หมดสัญญากับทางค่ายไปก่อน ปัจจุบันเป็นซิงเกิลของ URBOYTJ
มีซิงเกิลเดี่ยวอีกเพลงได้อัดก่อนฟอร์มวงสวีต ดี ต่อมาได้ฟอร์มวงสวีต ดี ในปี พ.ศ. 2553 ซึ่งท้ายสุดก็ไม่ได้ปล่อยออกมา
ประวัติ > การศึกษา

ระดับชั้นอนุบาล โรงเรียนเธียรประสิทธิ์ศาสตร์
ระดับชั้นประถมศึกษาปีที่ 1–4 โรงเรียนเซนต์โยเซฟคอนเวนต์
ระดับชั้นประถมศึกษาปีที่ 5–6 โรงเรียนเลิศหล้า (หลักสูตรนานาชาติ)
ระดับชั้นมัธยมศึกษา Shrewsbury International School
ระดับอุดมศึกษา คณะสถาปัตยกรรมศาสตร์ สาขาการออกแบบนิเทศศิลป์ (หลักสูตรนานาชาติ) หรือ Communication Design จุฬาลงกรณ์มหาวิทยาลัย
ผลงาน > ผลงานเพลง > ซิงเกิล

| ปี | รายชื่อเพลง | ศิลปิน |
| --- | --- | --- |
| 2550 | ขัดใจ | กามิกาเซ่ |
| 2550 | Chatsanova | ชิลลี่ไวท์ช็อค |
| 2550 | เปลี่ยนเป็นพี่ชาย | ชิลลี่ไวท์ช็อค |
| 2550 | Special Friend | ชิลลี่ไวท์ช็อค |
| 2550 | My Space | ชิลลี่ไวท์ช็อค |
| 2551 | Forward | กามิกาเซ่ |
| 2551 | รักฉันเรียกว่าเธอ | กามิกาเซ่ |
| 2551 | เพลงรัก | กามิกาเซ่ |
| 2551 | เพื่อนกัน...ฉันรักเธอ | กามิกาเซ่ |
| 2553 | KamiKaze Wave | กามิกาเซ่ |
| 2553 | ห้าม (Stop it) | สวีต ดี |
| 2553 | ฉากเรียกน้ำตา (Sad Scene) | สวีต ดี |
| 2553 | พลิกล๊อกที่หัวใจ (Unexpected) | สวีต ดี |
| 2554 | รักเธอ ทุกวินาที (Every Minute) | กามิกาเซ่ |
| 2555 | รักแท้จะตามหาเธอ (Destiny) | กามิกาเซ่ |
| 2555 | Angry Boo | เซเวนเดส์ 2 |
ผลงาน > Projectพิเศษ

| ชื่อProject | เพลงเปิดตัว | ปี |
| --- | --- | --- |
| LIPZ Project | Chatsanova | 2550 |
| Sevendays | ภาวะโลก Luv | 2552 |
| SEVENDAYS2 | Angry Boo | 2555 |
มิวสิกวิดีโอ

| รายชื่อมิวสิกวีดิโอ | ศิลปิน | ปี |
| --- | --- | --- |
| เพลง ขัดใจ | กามิกาเซ่ | 2550 |
| เพลง ตามใจปาก | ขนมจีน | 2550 |
| เพลง ปากดี ขีเหงา เอาแต่ใจ | จามิล่า | 2550 |
| เพลง รักฉันเรียกว่าเธอ | กามิกาเซ่ | 2550 |
| เพลง Forward | กามิกาเซ่ | 2550 |
| เพลง ผมรักคุณ | เฟย์ ฟาง แก้ว | 2551 |
| เพลง My Space | ลิปซ์ โปรเจกต์ | 2551 |
| เพลง Chatsanova | ชิลลี่ไวท์ช็อค | 2551 |
| เพลง Special Friend | ชิลลี่ไวท์ช็อค | 2551 |
| เพลง เปลี่ยนเป็นพี่ชาย | ชิลลี่ไวท์ช็อค | 2551 |
| เพลง เพลงรัก | กามิกาเซ่ | 2551 |
| เพลง เพื่อนกัน...ฉันรักเธอ | กามิกาเซ่ | 2551 |
| เพลง ภาวะโลก Luv | เซเวน เดส์ | 2552 |
| เพลง จะมีสักวันที่เป็นของฉันมั๊ย | เซเวน เดส์ | 2552 |
| เพลง รักแปลว่ารักหรือเปล่า | เฟย์ | 2552 |
| เพลง คนขี้ลืม | จินนี่ | 2552 |
| เพลง ยิ่งใกล้กันยิ่งกลั้นใจ | พิม | 2552 |
| เพลง อย่าเผลอนะ | หวาย | 2552 |
| เพลง คนใหม่ของฉัน | มีน | 2552 |
| เพลง ไม่มีวันไหนไม่ใช่ของเธอ | เซเวน เดส์ | 2552 |
| เพลง KamiKaze WAVE | กามิกาเซ่ | 2553 |
| เพลง ไม่รักเธอ (Love You No More) | หวาย | 2553 |
| เพลง ห้าม (Stop it) | สวีต ดี | 2553 |
| เพลง ฉากเรียกน้ำตา (Sad Scene) | สวีต ดี | 2553 |
| เพลง พลิกล็อกที่หัวใจ (Unexpected) | สวีต ดี | 2554 |
| เพลง รักเธอ ทุกวินาที (Every Minute) | กามิกาเซ่ | 2554 |
| เพลง รักแท้จะตามหาเธอ (Destiny) | กามิกาเซ่ | 2555 |
| เพลง Angry Boo | เซเวนเดส์ 2 | 2555 |
มิวสิกวิดีโอ > พิธีกร

รายการ KamiKaze ช่อง You Channel
มิวสิกวิดีโอ > คอนเสิร์ต

| ชื่อคอนเสิร์ต | วันที่แสดง | สถานที่แสดง |
| --- | --- | --- |
| Kamikaze Live Concert | 16 พฤษภาคม พ.ศ. 2552 | รอยัล พารากอน ฮอลล์ สยามพารากอน |
| KamiKaze Wave Concert | 26 มิถุนายน พ.ศ. 2553 | อินดอร์สเตเดียม หัวหมาก |
| KAMIKAZE LOVEเว่อร์ CONCERT | 30 กรกฎาคม พ.ศ. 2554 | รอยัล พารากอน ฮอลล์ สยามพารากอน |
| KAMIKAZE THE 5th DESTINY CONCERT | 13 ตุลาคม พ.ศ. 2555 | รอยัล พารากอน ฮอลล์ สยามพารากอน |
| Kamikaze Party 2022 | 15 ตุลาคม พ.ศ. 2565 | อิมแพ็ค อารีน่า เมืองทองธานี |
แหล่งข้อมูลอื่น

เขริกา โชติวิจิตร ที่อินสตาแกรม
Hi5 จินนี่ เก็บถาวร 2008-09-05 ที่ เวย์แบ็กแมชชีน
เว็บแฟนคลับจินนี่ เก็บถาวร 2009-05-23 ที่ เวย์แบ็กแมชชีน
myzheza จินนี่ เก็บถาวร 2009-08-02 ที่ เวย์แบ็กแมชชีน
เยี่ยมบ้านจินนี่
| ด ค กศิลปินสังกัดกามิกาเซ่ |
| --- | --- |
เกิร์ลกรุ๊ป:  เฟย์ ฟาง แก้ว  ชิลลี่ไวท์ช็อค  สวีต ดี  คิส มี ไฟฟ์ 
ดูโอ:  โฟร์-มด  เนโกะ จัมพ์  นิ้ง-ปิ๊ง  ซิสก้า  แคท-แพท  เอบี ควีน  สปลิท  ไปป์-มาก่อน 
ศิลปินเดี่ยว:  พายุ  ขนมจีน  จามิล่า  หวาย  จินนี่  ธามไท  ฟ้า  แครอล  แต๊งกิ้ว  เจฟ  มิณทร์  กรีน  พาร์ท  เติร์ด  มาร์ค  แองจี้  ซีแนน  ครีมมี่  เฟรชชิบี้  เคเคพี  อัทเทอร์  เกรซซี่ 
ฮิปฮอป:  ทรี.ทู.วัน 
บอยแบนด์:  เค-โอติก  เอกซ์ ไอ เอส  วี.อาร์.พี 
วงดนตรี:  แฟกต์ ยู  สแควร์ เซอร์เคิล 
โปรเจกต์พิเศษ:  ลิปซ์ โปรเจกต์  เซเวนเดส์  ทู ไฮ  มังกีย์ ฮีโร่  เซเวนเดส์ 2  เดโม โพรเจกต์  อริศ(ส)รา  นิวคอร์เมอร์
วัดใหญ่ท่าเสา

| วัดใหญ่ท่าเสา |
| --- | --- |


ชื่อสามัญ: วัดใหญ่ท่าเสา
ที่ตั้ง: ตำบลท่าอิฐ อำเภอเมือง จังหวัดอุตรดิตถ์ 53000
ประเภท: วัดราษฎร์
นิกาย: เถรวาท (มหานิกาย)
เจ้าอาวาส: พระครูอุปถัมภูริทัต (พระไทย สปญฺโญ)
กิจกรรม: 433 ตำบลท่าอิฐ อำเภอเมือง จังหวัดอุตรดิตถ์ 53000
 สถานีย่อยพระพุทธศาสนา
วัดใหญ่ท่าเสา ตั้งอยู่ที่ถนนสำราญรื่น ตำบลท่าอิฐ  อำเภอเมือง จังหวัดอุตรดิตถ์ เป็นวัดโบราณ สันนิษฐานว่าสร้างในสมัยกรุงศรีอยุธยาตอนปลาย มีโบราณสถานและปูชนียวัตถุมากมาย ปัจจุบันวัดใหญ่ท่าเสาได้รับการขึ้นทะเบียนเป็นโบราณสถาน ตามประกาศในราชกิจจานุเบกษาเล่ม 114 ลงวันที่ 29 กันยายน พ.ศ. 2540 มีพื้นที่ได้รับประกาศเป็นโบราณสถานประมาณ 2 ไร่ 3 งาน 51 ตารางวา
อาณาเขตที่ตั้งวัด

ที่ดินอันเป็นที่ตั้งวัด 1 แปลง มีเนี้อที่ 32 ไร่ 2 งาน 55 ตารางวา
ที่ดินอันเป็นที่ธรณีสงฆ์ ตั้งอยู่หน้าวัดติดถนนสำราญรื่นจนถึงลำน้ำน่าน มีเนื้อที่ 11ไร่ 2 งาน 56 ตารางวา
อาณาเขตโบราณสถาน

วัดใหญ่ท่าเสาได้รับการขึ้นทะเบียนเป็นโบราณสถาน ตามประกาศในราชกิจจานุเบกษาเล่ม 114 ลงวันที่ 29 กันยายน พ.ศ. 2540 มีพื้นที่ได้รับประกาศเป็นโบราณสถานประมาณ 2 ไร่ 3 งาน 51 ตารางวา ครอบคลุมเขตพุทธาวาสที่เป็นที่ตั้งอุโบสถ หอไตรและศาลาการเปรียญทั้งหมด
ศาสนสถาน-โบราณสถาน > ศาสนสถาน

วิหารหลวงพ่อเย็ก
อาคารปฏิบัติธรรม
กุฏิ
ศาสนสถาน-โบราณสถาน > โบราณสถาน

หอไตร
อุโบสถ
ศาลาการเปรียญ
ปูชนียวัตถุ-โบราณวัตถุ > ปูชนียวัตถุ

รูปหล่อหลวงพ่อเย็ก
ปูชนียวัตถุ-โบราณวัตถุ > โบราณวัตถุ

ยานมาศ สร้างในสมัยกรุงศรีอยุธยาในรัชสมัยพระเจ้าอยู่หัวบรมโกศ จัดแสดงอยู่ที่ศาลาการเปรียญ ยานมาศนี้เชื่อกันว่าเป็นยานมาศที่พระมหากษัตริย์แห่งกรุงศรีอยุธยาอุทิศถวายบูชาพระมหาธาตุเมืองฝาง และอาจใช้เป็นยานมาศประจำตัวพระสังฆราชาเมืองสวางคบุรี (เมืองฝาง) เพราะที่มาของยานมาศนี้สันนิษฐานว่า นำมาจากวัดพระฝางสวางคบุรีมุนีนาถในราวสมัยรัชกาลที่ 4 โดยหลวงพ่อเย็ก อดีตเจ้าอาวาสวัดใหญ่ท่าเสาซึ่งได้รับพระราชทานสมณศักดิ์เป็นพระครูสวางคบุรี
ในปี พ.ศ. 2444 สมเด็จฯ เจ้าฟ้ากรมพระยานริศรานุวัดติวงศ์ ทรงตรวจพบว่าวัดท่าเสามียานมาศลักษณะเดียวกัน 2 หลัง ปัจจุบันเหลือเพียงหลังเดียว โดยหลังที่จัดแสดงอยู่ในปัจจุบันได้ย้ายกลับมาจากศูนย์วัฒนธรรมจังหวัดอุตรดิตถ์ในปี พ.ศ. 2551
ปูชนียวัตถุ-โบราณวัตถุ > ข้อมูลจำเพาะ

ได้รับพระราชทานวิสุงคามสีมาเมื่อประมาณปี พ.ศ. 2423
ทุติยจุลจอมเกล้า

| เครื่องราชอิสริยาภรณ์จุลจอมเกล้า ชั้นทุติยจุลจอมเกล้า |
| --- | --- |

มอบโดย พระมหากษัตริย์ไทย
อักษรย่อ: ท.จ.
ประเภท: ฝ่ายหน้า : ดวงตราคล้องคอ  ฝ่ายใน : เหรียญตรา
วันสถาปนา: ฝ่ายหน้า : พ.ศ. 2416  ฝ่ายใน : พ.ศ. 2436
ประเทศ:  ราชอาณาจักรไทย
จำนวนสำรับ: ฝ่ายหน้า : 250 ดวง  ฝ่ายใน : 100 ดวง
แพรแถบ: 
ผู้สมควรได้รับ: พระบรมวงศานุวงศ์และข้าราชการทั้งปวง และบรรดาผู้สืบสกุลของบุคคลเหล่านั้น (พระราชทานตามพระราชอัธยาศัย)
มอบเพื่อ: เป็นเครื่องหมายแสดงอิสริยยศ, ระลึกถึงความดีความชอบของบุคคลซึ่งได้รักษาแผ่นดินมาแต่ก่อน และผู้ที่ได้ทำนุบำรุงแผ่นดินในปัจจุบัน
สถานะ: ยังพระราชทานอยู่
ผู้สถาปนา: พระบาทสมเด็จพระจุลจอมเกล้าเจ้าอยู่หัว
ประธาน: พระบาทสมเด็จพระวชิรเกล้าเจ้าอยู่หัว
สถิติการมอบ
รายล่าสุด: พันตำรวจเอกณรัชต์ เศวตนันทน์   17 ตุลาคม พ.ศ. 2567
ลำดับเกียรติ
สูงกว่า: ทุติยดิเรกคุณาภรณ์
รองมา: โยธิน
หมายเหตุ: ฝ่ายหน้า : มีศักดิ์เสมอพระยาพานทอง พระราชทานสืบตระกูลได้ถึงชั้นบุตรชาย  ฝ่ายใน : มีคำนำหน้านาม "คุณหญิง"
เครื่องราชอิสริยาภรณ์จุลจอมเกล้า ชั้น ทุติยจุลจอมเกล้า มีอักษรย่อว่า ท.จ. เป็นเครื่องราชอิสริยาภรณ์ในตระกูลเครื่องราชอิสริยาภรณ์จุลจอมเกล้า ชั้นที่ 2 ซึ่งพระบาทสมเด็จพระเจ้าอยู่หัวจะพระราชทานทั้งฝ่ายหน้า (บุรุษ) มีจำนวนจำกัด 250 สำรับ และฝ่ายใน (สตรี) มีจำนวนจำกัด 100 สำรับ จัดเป็นเครื่องราชอิสริยาภรณ์ที่มีลำดับเกียรติอันดับที่ 18 ของเครื่องราชอิสริยาภรณ์ไทย การพระราชทานจะขึ้นอยู่กับพระราชอัธยาศัยส่วนพระองค์เท่านั้น
ดวงตราเครื่องราชอิสริยาภรณ์จุลจอมเกล้า ชั้นทุติยจุลจอมเกล้า
ลักษณะ

เครื่องราชอิสริยาภรณ์จุลจอมเกล้า ชั้น ทุติยจุลจอมเกล้า สามารถแบ่งออกสำหรับพระราชทานให้ฝ่ายหน้าและฝ่ายใน โดยมีลักษณะดังนี้
ลักษณะ > ฝ่ายหน้า

เครื่องราชอิสริยาภรณ์จุลจอมเกล้า ชั้นทุติยจุลจอมเกล้า สำหรับฝ่ายหน้า 1 สำรับ ประกอบด้วย
ดวงตรา
ด้านหน้า มีลักษณะเป็นทองคำรัศมี 8 แฉก ลงยาสีชมพู มีรัศมีทองแทรกตามระหว่างแฉก มีใบชัยพฤกษ์สองข้าง ลงยาสีเขียว กลางดวงตรามีพระบรมฉายาสาทิสลักษณ์ พระบาทสมเด็จพระจุลจอมเกล้าเจ้าอยู่หัว ขอบลงยาสีขาบ มีอักษรทองเขียนว่า   "เราจะบำรุงตระกูลวงศ์ให้เจริญ" เบื้องบนมี พระจุลมงกุฎเปล่งรัศมีลงยาสีเขียว สีแดง สีขาบ สีขาว
ด้านหลัง มีลักษณะเหมือนด้านหน้า แต่ที่กลางดวงตราเป็นรูปช้างไอราพต ลงยาสีขาว บนหลังช้างเป็นรูปตรีศูล ลงยาสีขาว ที่ขอบมีอักษรทองว่า "ปีระกา เบญจศก ศักราช ๑๒๓๕" รอบขอบเป็นรูปจักร ลงยาสีขาวพื้นแดง
ดวงตราใช้สำหรับประดับห้อยกับแพรแถบสีชมพู กว้าง 5 เซนติเมตร ใช้สำหรับสวมคอ
ลักษณะ > ฝ่ายใน

เครื่องราชอิสริยาภรณ์จุลจอมเกล้า ชั้นทุติยจุลจอมเกล้า สำหรับฝ่ายใน 1 สำรับ ประกอบด้วย
ดวงตรา มีลักษณะเหมือนกับเครื่องราชอิสริยาภรณ์จุลจอมเกล้าชั้นปฐมจุลจอมเกล้าสำหรับฝ่ายใน แต่ไม่ประดับเพชร ใช้ห้อยกับแพรแถบสีชมพูขนาดกว้าง 5 เซนติเมตร ผูกเป็นรูปแมลงปอ ประดับเสื้อที่หน้าบ่าซ้าย
เครื่องราชอิสริยยศ

ผู้ได้รับพระราชทานเครื่องราชอิสริยาภรณ์จุลจอมเกล้า ชั้น ทุติยจุลจอมเกล้า มีบรรดาศักดิ์เสมอขุนนางชั้น พระยาพานทอง จะได้รับพระราชทานเครื่องราชอิสริยยศประกอบดังนี้
เสื้อครุยเสนามาตย์ปักอักษร จ.จ.จ. (ฝ่ายหน้า)  / ผ้าแพรสะพัก(ฝ่ายใน)
กาทองคำ โต๊ะทองคำ
คณโททองคำ พร้อมพานรอง
พานหมากทองคำ พร้อมเครื่องประกอบ 8สิ่ง (ฝ่ายหน้า)  /  หีบหมากทองคำ (ฝ่ายใน)
เกียรติยศที่จะได้รับพระราชทานเมื่อเสียชีวิต ผู้ที่ได้รับพระราชทานเครื่องราชอิสริยาภรณ์จุลจอมเกล้า ชั้น ทุติยจุลจอมเกล้า เมื่อเสียชีวิตให้ใช้คำว่า ถึงแก่อนิจกรรม
โกศโถ
น้ำหลวงอาบศพ
ฉัตรเบญจา 4 คันตั้งประกอบเกียรติยศข้างโกศศพ และ 10คัน เวลาแห่เวียนเมรุ
ปี่ไฉน 1 กลองชนะ 10 ประโคม เวลารับพระราชทานน้ำหลวงอาบศพ เวลาแห่โกศศพเวียนเมรุ และ เวลารับพระราชทานเพลิงศพ
เพลิงหลวง (หากพระมหากษัตริย์หรือพระบรมราชินีเสด็จไปพระราชทานเพลิงศพ จะทรงจุดฝักแคพระราชทานเพลิง)
(หากผู้วายชนม์มีเกียรติยศเพิ่มจากนี้ ก็อาจได้รับพระราชทานเครื่องประกอบเกียรติยศสูงขึ้นได้อีก)
คำนำหน้านาม

สตรีที่ได้รับพระราชานเครื่องราชอิสริยาภรณ์จุลจอมเกล้า ชั้นทุติยจุลจอมเกล้า สามารถใช้คำนำหน้านามได้ คือ ใช้คำนำหน้านามว่า "คุณหญิง"
สำหรับสตรีในราชสกุล ชั้นหม่อมเจ้าขึ้นไปให้ใช้คำนำหน้าพระนามตามเดิม ไม่ว่าจะได้รับพระราชทานชั้นใด ส่วนสตรีในราชสกุล ชั้นหม่อมราชวงศ์ และหม่อมหลวง เมื่อได้รับพระราชทานทุติยจุลจอมเกล้า ให้ใช้ฐานันดรศักดิ์เดิม โดยไม่ใช้คำนำหน้านามว่า "คุณหญิง" นำหน้า
การสืบตระกูลเครื่องราชอิสริยาภรณ์

บทความหลัก: เครื่องราชอิสริยาภรณ์จุลจอมเกล้า § การสืบตระกูลเครื่องราชอิสริยาภรณ์
เครื่องราชอิสริยาภรณ์จุลจอมเกล้า ชั้นทุติยจุลจอมเกล้านั้น สามารถสืบตระกูลเครื่องราชอิสริยาภรณ์ได้ โดยบุตรชายของผู้ได้รับพระราชทานนั้น จะได้รับพระราชานเครื่องราชอิสริยาภรณ์จุลจอมเกล้า ชั้น ตติยจุลจอมเกล้า สืบตระกูลเมื่อผู้ได้รับพระราชทานล่วงลับไปแล้ว และการสืบตระกูลจะสิ้นสุดลงเพียงชั้นนี้เท่านั้น หากไม่มีบุตรชาย หรือ บุตรชายไม่สามารถรับได้ ก็สามารถพระราชทานให้ทายาทที่เป็นชายคนอื่นแทนได้ (หากผู้สืบตระกูลเป็นชั้น หลาน หรือ เหลน ให้รับพระราชทาน ตติยานุจุลจอมเกล้า แทน)
แหล่งข้อมูลอื่น

ทุติยจุลจอมเกล้าฝ่ายหน้า เก็บถาวร 2007-12-20 ที่ เวย์แบ็กแมชชีน จาก สำนักเลขาธิการคณะรัฐมนตรี
ทุติยจุลจอมเกล้าฝ่ายใน เก็บถาวร 2007-12-20 ที่ เวย์แบ็กแมชชีน จาก สำนักเลขาธิการคณะรัฐมนตรี
| ด ค กเครื่องราชอิสริยาภรณ์จุลจอมเกล้า |
| --- | --- |
ฝ่ายหน้า (บุรุษ): ปฐมจุลจอมเกล้าวิเศษ • ปฐมจุลจอมเกล้า (รายนาม) • ทุติยจุลจอมเกล้าวิเศษ • ทุติยจุลจอมเกล้า • ตติยจุลจอมเกล้าวิเศษ • ตติยจุลจอมเกล้า • ตติยานุจุลจอมเกล้า
ฝ่ายใน (สตรี): ปฐมจุลจอมเกล้า (รายนาม) • ทุติยจุลจอมเกล้าวิเศษ (รายนาม) • ทุติยจุลจอมเกล้า • ตติยจุลจอมเกล้า • จตุตถจุลจอมเกล้า
ดูเพิ่ม: เครื่องราชอิสริยาภรณ์ไทย • ลำดับเกียรติ • ท่านผู้หญิง • คุณหญิง
หมวดหมู่ • สถานีย่อย
วัดมณีชลขัณฑ์

| วัดมณีชลขัณฑ์ |
| --- | --- |


ชื่อสามัญ: วัดมณีชลขันฑ์ วัดพระอารามหลวงชั้นตรี
ที่ตั้ง: ตำบลพรหมมาสตร์ อำเภอเมืองลพบุรี จังหวัดลพบุรี  ประเทศไทย
ประเภท: วัดหลวง พระอารามหลวงชั้นตรี ชนิดสามัญ
นิกาย: ธรรมยุต
พระพุทธรูปสำคัญ: พระพุทธรูปที่มีความเก่าแก่
ความพิเศษ: เป็นวัดที่มีประวัติความเป็นมายาวนาน เป็นวัดที่มีแม่น้ำลพบุรีล้อมรอบอาณาเขตของวัดจึงมีสภาพเป็นเกาะ
จุดสนใจ: เจดีย์หลวงพ่อหลวง
 สถานีย่อยพระพุทธศาสนา
วัดมณีชลขัณฑ์ เป็น วัดพระอารามหลวงชั้นตรี ชนิดสามัญ ตั้งอยู่ในตำบลพรหมมาสตร์ อำเภอเมืองลพบุรี จังหวัดลพบุรี
ที่ตั้งและอาณาเขต

ที่ตั้งมีสภาพภูมิประเทศเป็นเกาะกลางท้องพรหมาสตร์ มีอาณาเขตดังนี้
ทิศเหนือติดหมู่บ้านสระเสวย
ทิศใต้ติดต่อตลาดล่าง ทิศตะวันออกติดต่อโรงเรียนเทศบาล 1 (บ้านท่าหิน)
ทิศตะวันตกติดต่อหมู่บ้านสะพาน 2 ลักษณะพื้นที่เป็นเกาะกลางท้องพรหมาสตร์รูปสามเหลี่ยมชายธง
ทิศเหนือมีความกว้าง  89 วา ด้านใต้กว้าง 16 วา ด้านทิศตะวันออกและทิศตะวันตกยาว 93 วา มีเนื้อที่
ทั้งหมด 9 ไร่ 16 ตารางวา
ประวัติ

วัดมณีชลขัณฑ์ เป็นวัดสำคัญเก่าแก่ของจังหวัดลพบุรี ที่นอกจากจะมีสิ่งสำคัญหลายประการแล้ว ยังเปรียบเสมือน ประตูเมืองลพบุรี ได้อีกด้วย กล่าวคือเป็นเส้นทางสายตรงสายเดียว ระหว่างจังหวัดลพบุรี และจังหวัดสิงห์บุรี  ต้องสร้างสะพานโดยอาศัยเกาะตัววัดเป็นที่เชื่อมกลาง  ผู้คนที่สัญจรไปมาจึงต้องผ่านวัดนี้ หรือชาวสิงห์บุรีที่เดินทางมาลพบุรีและชาวลพบุรีเองก็ใช้เส้นทางสายนี้ในการเดินทางไปสู่จังหวัดสิงห์บุรีและจังหวัดอื่น ๆ ดังนั้นจึงสามารถกล่าวได้ว่าวัดมณีชลขัณฑ์เป็นประตูเข้าสู่ตัวเมืองลพบุรีด้านตะวันตก เช่นเดียวกับที่พระราชานุสาวรีย์สมเด็จพระนารายณ์มหาราช ณ วงเวียนเทพสตรี ซึ่งชาวลพบุรีส่วนใหญ่จะเรียกว่าวงเวียนพระนารายณ์ก็ยังเป็นประตูเมืองด้านตะวันออกอีกด้วย
วัดมณีชลขันฑ์ วัด พระอารามหลวง วัดมณีชลขัณฑ์* เป็นวัดเก่าแก่หลายชั่วอายุคน ไม่ปรากฏหลักฐานแน่นอนว่าใครเป็นผู้สร้าง และสร้างเมื่อใด ทราบแต่เพียงว่าแต่เดิมชื่อ วัดเกาะแก้ว  และจากหลักฐานเท่าที่ปรากฏในปัจจุบัน  น่าจะสันนิษฐานได้ว่าสร้างมาแต่ครั้งรัชสมัยสมเด็จพระนารายณ์มหาราช (พ.ศ. 2199 –  2231) 
เดิมมีชื่อว่า วัดเกาะแก้ว  เนื่องจากเป็นวัดที่ตั้งอยู่กลางแม่น้ำลพบุรี ปัจจุบันมีการตัดถนนไปถึงตัววัดจึงไม่มีลักษณะเป็นเกาะเช่นเดิม  สถานที่ที่มีชื่อเสียงของวัดนี้คือ เจดีย์หลวงพ่อแสง ผู้ที่สร้างวัดนี้คือ พระยาอภัยรณฤทธิ์ พระบาทสมเด็จพระจุลจอมเกล้าเจ้าอยู่หัวโปรดฯ พระราชทานนามวัดใหม่ว่า วัดมณีชลขันฑ์ กรมศิลปากรประกาศขึ้นทะเบียนเป็น โบราณสถาน เมื่อวันที่ ๒ สิงหาคม พ.ศ. ๒๔๗๙ นอกจากนี้ที่วัดนี้มีต้นโพธิ์ที่รัชกาลที่ 5 ทรงปลูกไว้ ปัจจุบันถูกแบ่งออกเป็น 2 ส่วน เพราะมีถนนตัดผ่าตรงกลางพอดี ทีโบราณสถานที่น่าสนใจคือ พระเจดีย์ รูปทรงแปลกตาที่ก่อเป็นรูปเหลี่ยมสูงชะลูดขึ้นไป คล้ายกับพระเจดีย์เหลี่ยมสมัยเชียงแสน แต่ตรงมุมมีการย่อไม้สิบสองทำเป็น 3 ชั้น มีชุ้มประตูยอดแหลมยู่ด้านข้างทั้ง 4 ด้าน
จากที่กล่าวข้างต้นนี้ แสดงให้เห็นว่าวัดมณีฯ เป็นวัดที่มีความสำคัญ ด้วยเป็นวัดหลวง ที่ได้รับพระบรมราชูปถัมภ์จากพระมหากษัตริย์ และพระราชวงศ์และด้วยเหตุที่สภาพภูมิประเทศเป็นเกาะ มีน้ำล้อมรอบ เหมาะแก่การเสด็จประพาสประทับพักผ่อนพระอิริยาบถ จึงทำให้มีเจ้านายชั้นผู้ใหญ่หลายพระองค์เสด็จมาบำเพ็ญพระราชกุศล และเสด็จมาประทับพักผ่อนหลายพระองค์ ได้แก่ พระบาทสมเด็จพระจอมเกล้าเจ้าอยู่หัว พระบาทสมเด็จพระจุลจอมเกล้าเจ้าอยู่หัว (เคยเสด็จท้องพรหมาสตร์เล่นสักวาเมื่อวันขึ้นสิบค่ำ เดือนสิบสอง ปีวอก ตรงกับ พ.ศ. 2415) พระบาทสมเด็จพระมงกุฎเกล้าเจ้าอยู่หัว เคยเสด็จพระราชทานกฐิน 2 ครั้ง คือเมื่อ พ.ศ. 2458 และ พ.ศ. 2469 การเสด็จแต่ละครั้งก็จะประทับ ณ พระตำหนักแพ กลางท้องพรหมาสตร์ พระบาทสมเด็จพระปกเกล้าเจ้าอยู่หัวก็เคยเสด็จเมื่อตอนลาผนวชก่อนขึ้นเสวยราชย์ หรือมีพระบรมวงศานุวงศ์ ได้แก่ เจ้าฟ้ากรมพระยาภานุพันธุ์วงศ์วรเดช  และ สมเด็จพระบรมวงศ์เธอ กรมพระยาดำรงราชานุภาพ ก็เคยเสด็จถวายพระกฐิน ณ วัดนี้เช่นกัน
ถาวรวัตถุที่สำคัญของวัด

วัดมณีชลขัณฑ์ ตั้งอยู่บนเกาะด้านทิศตะวันตกเฉียงเหนือของตัวเมืองลพบุรี ปัจจุบันมีสะพานและถนนสายลพบุรีสิงห์บุรี เชื่อมจนไม่รู้สึกว่าเป็นเกาะ วัดนี้เดิมชื่อว่า " วัดเกาะแก้ว " เพราะเป็นวัดตั้งอยู่บนเกาะกลางน้ำสภาพปัจจุบันถูกถมดินจนไม่เห็นร่องรอยเดิม สิ่งที่น่าสนใจในวัดนี้ คือ พระพุทธรูปปางนาคปรกที่มีความงดงาม ต้นศรีมหาโพธิ์ พระอุโบสถ พระวิหาร และพระพุทธรูปใหญ่ริมน้ำซึ่งมีลักษณะงดงามมาก ในหน้าเทศกาลเดือนสิบสอง วัดนี้เป็นแหล่งชุมนุมของประชาชนมาแข่งเรือและลอยกระทงกันเป็นประจำทุกปี และจุดเด่นที่สำคัญของพระอารามหลวงแห่งนี้ก็คือ เจดีย์หลวงพ่อแสง
เจดีย์หลวงพ่อแสง

เจดีย์หลวงพ่อแสง วัดมณีชลขัณฑ์ หรือที่ชาวบ้านเรียกกันสั้น ๆ ในปัจจุบันว่า วัดมณี  มีปูชนียวัตถุสถานที่สำคัญประการหนึ่ง คือ เจดีย์หลวงพ่อแสง เป็นเจดีย์ฐานเล็กแต่ทรงสูง อยู่ทางด้านใต้ของวัด สามารถมองเห็นได้แต่ไกล และถือเป็นสัญลักษณ์ตราประจำวัดด้วย  เจดีย์นี้มีลักษณะองค์เจดีย์เป็นรูปสี่เหลี่ยมย่อมุมไม้สิบสองทรงสูงชลูด ฐานขนาด 15.40 เมตร ทำเป็น 3 ชั้น มีซุ้มประตูยอดแหลมอยู่ด้านข้างทั้ง 4 ด้าน ชั้นที่ 4 ตอนบนเป็นองค์ระฆัง ส่วนยอดทำเป็นแท่นบัลลังก์ และปล้องไฉนขึ้นไป เจดีย์หลวงพ่อแสงนี้เป็นที่เคารพสักการะของชาวจังหวัดลพบุรีและใกล้เคียงเป็นอันมากสมเด็จพระเจ้าบรมวงศ์เธอ กรมพระยาดำรงราชานุภาพ พระบิดาแห่งประวัติศาสตร์ไทย ได้เขียนถึงเจดีย์หลวงพ่อแสงว่าผู้สร้าง คือ พระอาจารย์แสง  ดังปรากฏในตำนานเมืองลพบุรีว่า ที่ท้องทุ่งพรหมาศอยู่ใกล้เมือง  มีพระเจดีย์สูงที่วัดมณีชลขัณฑ์ องค์ 1แลเห็นได้แต่ไกล ชวนให้สำคัญว่าเป็นของสร้างไว้แต่โบราณ แต่แท้จริงเป็นของพระภิกษุองค์ 1 ชื่อพระอาจารย์แสง  เป็นผู้คิดแบบสร้างขึ้นเมื่อรัชกาลที่ 4 ซึ่งเป็นเจดีย์ย่อมุมไม้สิบสองทรงชลูด กำลังเอนไปทางทิศใต้จนมีผุ้ให้สมญานามว่า หอเอนเมืองลพบุรี  เล่ากันว่า หลวงพ่อแสงผู้สร้างวัดนี้ สร้างเจดีย์ความสูงขนาด 5-6 ชั้น โดยไม่ใช้นั่งร้าน สร้างเสร็จแล้วก็กระโดดลงมาแล้วหายตัวไป เมื่อคราวฉลองกรุงรัตนโกสินทร์ 200 ปี จังหวัดลพบุรีและผู้รักในศิลปะโบราณสถาน ได้ช่วยกันบูรณะบริเวณรอบพระเจดีย์ ให้เป็นสวนสาธารณะ ปลูกไม้ดอกไม้ประดับ ทำให้บริเวณนั้นร่มรื่น น่าดูยิ่งขึ้นต่อมามีการสร้างวิหารเพื่อประดิษฐานรูปหล่อหลวงพ่อแสง และสมเด็จพุฒาจารย (โต)  พรหมรังสี โดยร่วมใจกันบูรณะเจดีย์ครั้งใหญ่เนื่องในวโรกาสที่สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เจริญพระชนมายุ ครบ 48 พรรษา ในพ.ศ. 2546 เพื่อถวายเป็นพระราชกุศลอีกด้วย
โบราณวัตถุที่สำคัญ

จารึกบนแผ่นไม้บุษบกธรรมาสน์ วัดมณีชลขัณฑ์ เป็นไม้สร้างในปีพุทธศักราช ๒๒๒๕ เป็นภาษาไทย จำนวนด้าน ๑ ด้าน มี ๑๑ บรรทัดวัตถุจารึก เป็นรูปสี่เหลี่ยมกว้าง ๔๘ ซม. สูง ๖๗ ซม. หนา ๑๔ มม.เนื้อหากล่าวถึงประวัติการสร้างบุษบกธรรมาสน์หลังนี้เมื่อ พ.ศ. ๒๒๒๕ และรายละเอียดเกี่ยวกับค่าใช้จ่ายผู้สร้างคือ ขุนศรีเทพบาลราช รักษาและแม่ออกบัน อายุจากศักราชที่ปรากฏในจารึก คือ พ.ศ. ๒๒๒๕ ตรงกับสมัยสมเด็จพระนารายณ์มหาราช (ครองราชย์ พ.ศ. ๒๑๙๙ - ๒๒๓๑) เมื่อวันที่ ๑๕ มีนาคม พ.ศ. ๒๕๒๕ พิพิธภัณฑสถานแห่งชาติ สมเด็จพระนารายณ์ จังหวัดลพบุรี ได้ขอรับมอบชิ้นส่วนธรรมาสน์ ที่เก็บรักษาอยู่ในศาลาวัดมณีชลขัณฑ์ มาจัดแสดง ลักษณะเป็นหลังคาซ้อนกันเป็นชั้นๆ เรียวเล็กขึ้นไปจนถึงปลายสุดเป็นยอดแหลม ตัวเรือนโปร่งสำหรับภิกษุนั่งแสดงธรรม มีบันไดทางขึ้นข้างบุษบก อนึ่ง ในสมัยอยุธยามีความนิยมในการสร้างบุษบกธรรมาสน์เพื่อถวายวัด เนื่องด้วยความศรัทธาหรือเพื่ออุทิศส่วนกุศลแก่ผู้ที่ล่วงลับไปแล้ว ต่อมาในสมัยรัตนโกสินทร์ ได้ลดความนิยมลงไป เนื่องจากมีค่าใช้จ่ายสูงและใช้เวลาในการสร้างนาน เพราะต้องใช้ไม้เนื้อดี และช่างต้องมีความประณีตสูง ปัจจุบันจัดแสดงอยู่ที่พิพิธภัณฑสถานแห่งชาติ สมเด็จพระนารายณ์
ประเพณีที่เกี่ยวข้อง

ตักบาตรดอกไม้ ประเพณีการตักบาตรดอกไม้  คือ  การนำดอกไม้ ธูป เทียน ถวายพระก่อนที่พระจะเข้าโบสถ์ในวันเข้าพรรษา
ประเพณีลอยกระทงบริเวณริมแม่น้ำลพบุรี
เจดีย์หลวงพ่อแสง
ดูเพิ่ม

รายชื่อวัดในจังหวัดลพบุรี
รายชื่อพระอารามหลวงในประเทศไทย
รายชื่อสถานที่ท่องเที่ยวในจังหวัดลพบุรี
เจดีย์พระอุโบสถ
ขบวนการ 5 จอมพิฆาต โกเรนเจอร์

| ขบวนการ 5 จอมพิฆาต โกเรนเจอร์ |
| --- | --- |

ประเภท: Tokusatsu Superhero fiction Spy fiction
สร้างโดย: Shotaro Ishinomori
เขียนโดย: Shōzō Uehara Susumu Takahisa Hikaru Arai Hirohisa Soda Kimio Hirayama Keisuke Fujikawa
กำกับโดย: Kōichi Takemoto Minoru Yamada Katsuhito Taguchi Hidetoshi Kitamura Michio Konishi
แสดงนำ: Naoya Makoto Hiroshi Miyauchi Baku Hatakeyama Lisa Komaki Yukio Itō Jirō Daruma
บรรยายโดย: Nobuo Tanaka Tōru Ōhira
ดนตรีแก่นเรื่องเปิด: "Proceed! Goranger" by Isao Sasaki & Mitsuko Horie
ดนตรีแก่นเรื่องปิด: "Himitsu Sentai Goranger" by Isao Sasaki "Look!! Goranger" by Isao Sasaki, Koorogi '73 & Wilbees
ผู้ประพันธ์เพลง: Michiaki Watanabe
ประเทศแหล่งกำเนิด:  ญี่ปุ่น
จำนวนตอน: 85 ตอน
การผลิต
ผู้อำนวยการสร้าง: Takafumi Hagino Tōru Hirayama Michihisa Yanagisawa Susumu Yoshikawa
ความยาวตอน: 30 นาที
บริษัทผู้ผลิต: Toei Company Toei Advertising
ออกอากาศ
เครือข่าย:  สถานีโทรทัศน์เพื่อการศึกษาแห่งประเทศญี่ปุ่น (NET) (ชื่อเดิม TV Asahi)    สถานีโทรทัศน์กองทัพบกช่อง 5
ออกอากาศ:  5 เมษายน พ.ศ. 2518 - 26 มีนาคม พ.ศ. 2520    20 กันยายน พ.ศ. 2552 -19 กันยายน พ.ศ. 2553
ขบวนการ 5 จอมพิฆาต โกเรนเจอร์  (ญี่ปุ่น: 秘密戦隊ゴレンジャー; โรมาจิ: ฮิมิทซึเซ็นไตโกะเร็นจา) เป็นภาพยนตร์ ขบวนการนักสู้ ขบวนการแรกผลิตโดยบริษัท โตเอะ และ อิชิโนโมริ โปรดักชั่น ซึ่งสร้างโดยโชทาโร่ อิชิโนะโมริ และออกอากาศทาง สถานีโทรทัศน์เพื่อการศึกษาแห่งประเทศญี่ปุ่น (NET) (ชื่อเดิม ทีวีอาซาฮี) ในประเทศญี่ปุ่น เริ่มฉายตั้งแต่วันที่ 5 เมษายน พ.ศ. 2518 ถึง 26 มีนาคม พ.ศ. 2520 โดยมีตอนทั้งสิ้น 85 ตอน เป็นขบวนการนักสู้ที่มีตอนฉายมากที่สุด
ในประเทศไทย ลิขสิทธิ์ในการจัดจำหน่าย โกเรนเจอร์ (ฉบับทีวีซีรีส์) คือ โรส มีเดียแอนด์เอนเตอร์เทนเมนท์ ฉายทาง สถานีวิทยุโทรทัศน์กองทัพบกช่อง 5 ในรายการ แก๊งการ์ตูน ทุกเช้าวันอาทิตย์ เวลา 7.10-7.30 น.  โดยเริ่มฉายในวันที่ 20 กันยายน พ.ศ. 2552 ถึงวันที่ 19 กันยายน  พ.ศ. 2553 ปัจจุบันลิขสิทธิ์ถูกต้องเป็นของบริษัท ทีไอจีเอ